
ΑΠΟΦΑΣΕΙΣ 

Καθορισμός ανωτάτου ορίου μηνιαίων βασικών μι¬ 
σθών, του με σύμβαση εργασίας ιδιωτικού Δικαίου 
Διοικητικού Προσωπικού του άρθρου 11, του Νό- 
μου1682/1987 (ΦΕΚ 14 Α') και του Νομικού Συμ¬ 
βούλου του ΚΕΠΕ. 1 

Καθορισμός της αποζημίωσης των υπαλλήλων της 
Περιφέρειας Αττικής που ασχολούνται με φυτω- 
ριακές - αναδασωτικές εργασίες που εμπίπτουν 
στις διατάξεις του Ν. 1735/1987. 2 

Παροχή της εγγύησης του Δημοσίου για τη χορήγηση 
δανείων προς αποκατάσταση ζημιών κτιρίων που 
προκλήθηκαν από το σεισμό της 8ης Φεβρουάριου 
1999 σε περιοχές του Ν. Εύβοιας. 3 

Συμπλήρωση της 2/86432/0025/28.12.99 απόφασης 
του Υπουργού Οικονομικών με την οποία παρασχέ¬ 
θηκε η εγγύηση του Ελληνικού Δημοσίου προς τις 
Τράπεζες για τη δανειοδότηση των σεισμόπληκτων 
επιχειρήσεων και επαγγελματιών που επλήγησαν 
από το σεισμό της 7ης Σεπτεμβρίου 1999 σε περιο¬ 
χές του Ν. Αττικής. 4 

Τροποποίηση και συμπλήρωση αποφάσεων παροχής 
της εγγύησης του Δημοσίου για πιστωτικές διευκο¬ 
λύνσεις για την αποκατάσταση των πληγέντων από 
τους σεισμούς σε διάφορες περιοχές της Ελλάδας 
από το 1993 μέχρι σήμερα. 5 

Συγκρότηση Επιτροπής για τη χορήγηση Κάρτας Πα¬ 
ραμονής περιωρισμένης χρονικής διάρκειας σε αλ¬ 
λοδαπούς (Π.Δ. 359/97) (Κέντρου Αλλοδαπών 
Θεσ/νίκης). 6 

Καθιέρωση υπερωριακής εργασίας κατά τις Κυριακές 
και εξαιρέσιμες ημέρες εργασίας κατά τις νυκτερι¬ 
νές ώρες εργασιών, Κυριακών και εξαιρέσιμων για 
το προσωπικό Ν.Α. 7 


ΑΠΟΦΑΣΕΙ Σ 

Αριθ. 4836/69 (1) 

Καθορισμός ανωτάτου ορίου μηνιαίων βασικών μισθών, 
του με σύμβαση εργασίας ιδιωτικού Δικαίου Διοικητι¬ 
κού Προσωπικού του άρθρου 11, του Νό- 
μου1682/1987 (ΦΕΚ 14 Α') και του Νομικού Συμβούλου 
του ΚΕΠΕ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1, παρ. 3 του αριθ. 644/1964 Β.Δ/τος (ΦΕΚ 
181 Α'), «περί οικονομικής διαχείρίσεως, οικονομικής επο- 
πτείας, δαπανώνπάσηςφύσεωςκλπ., και περί του τρόπου 
καθορισμού των αποδοχώντου Ποοσωπικού του Κέντρου 
Προγραμματισμού και Οικονομικών ο Ερευνών (ΚΕΠΕ)». 

2. Το άρθρο 25του Ν. 2579/1998 (ΦΕΚ 31 Α'). 

3. Τα άρθρα 19 και 20 του Ν. 1876/1990 (ΦΕΚ27Α'). 

4. Το άρθρο 40 του Ν. 849/1978, όπως συμπληρώθηκε 
με το άρθρο 8του Ν. 2129/1993. 

5. Το άρθρο 29Α'του Ν. 1558/1985 «Κυβέονηση και Κυ¬ 
βερνητικά Όργανα» (ΦΕΚ 137 Α'), που ποοστέθηκε με το 
άρθρο 27 του Ν. 2081/1992 και τροποποιήθηκε με το άρ¬ 
θρο 1 παο. 2του Ν. 2469/1997. 

6. Το Π.Δ. 138/1993 «Οργανισμός του Υπουργείου Εθνι¬ 
κής Οικονομίας» (ΦΕΚ 55 Α'/14.4.1993). 

7. Τις αριθ. πρωτ. ΠΡ. 5855/Οικ. 3827/12.10.1978, ΠΡ. 
2106/946/5.3.1980, 104616/13187/8.9.1982, 38990/1603/ 
6.10.1989, 43622/436/16.6.1993, 27714/446/4.7.1994, 
86552/532/30.8.1995, 10105/112/15.3.1996, 16232/267/ 
20.5.1997 και 255/24910/14.7.1999 κοινές αποφάσεις 
μας, με τις οποίες καθορίστηκε το ανώτατο ποσό των βα¬ 
σικών μηνιαίων αποδοχών των με σύμβαση Ιδιωτικού Δι¬ 
καίου υπαλλήλωντου ΚΕΠΕ και του Νομικού Συμβούλου, 
καθώς και οι πρόσθετες αποδοχές αυτών. 

8. Το γεγονός ότι, από την απόφαση αυτή θα προκληθεί 
για το έτος 2000 δαπάνη 4.000.000 δραχμών περίπου, και 
για την οποία έχει γίνει σχετική πρόβλεψη στον προϋπο¬ 
λογισμό του ΚΕΠΕ (ΚΑΕ 9411,9412, 9413, 0912). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Την αριθ. 1107147/1239/0006Α/4.10.1996 κοινή από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(ΦΕΚ922Β), αποφασίζουμε: 

1. Καθορίζουμε από 1ης Ιανουάριου 2000 το ανώτατο 
κατά μήνα ποσό των βασικών μηνιαίων μισθών που μπορεί 
να καταβληθεί στο με σύμβαση εργασίας ιδιωτικού δικαί¬ 
ου Διοικητικό Προσωπικό, το Προσωπικό του άρθρου 11 
παρ. 2του Ν. 1682/1987 (ΦΕΚ 14Α) και του Νομικού Συμ¬ 
βούλου του ΚΕΠΕ, ως εξής: 

α) Διοικητικό Προσωπικό μέχρι ποσού 113.300 δραχ¬ 
μών. 

β) Προσωπικό του άρθρου 11 παρ. 2 του Ν. 1682/1987 
μέχρι ποσού 133.800 δραχμών. 

γ) Βοηθητικό Τεχνικό Προσωπικό μέχρι ποσού 98.500 
δραχμών. 

δ) Νομικό Σύμβουλο μέχρι ποσού 112.100 δραχμών. 

2. Κατά τα λοιπά ισχύουν οι αναφερόμενες στο Προοί¬ 
μιο κοινές αποφάσεις μας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Φεβρουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

□ 

Αριθ. 2/44480/0022 (2) 

Καθορισμός της αποζημίωσης των υπαλλήλων της Περι¬ 
φέρειας Αττικής που ασχολούνται με φυτωριακές - 
αναδασωτικές εργασίες που εμπίπτουν στις διατάξεις 
τουΝ. 1735/1987. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 4 του άρθρου 23 του Ν. 1735/1987 «Προ¬ 
σλήψεις στο Δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις» 
(ΦΕΚ 195 Α'). 

β) Του άρθρου 40 του Ν. 849/1978 (ΦΕΚ 232 Α') και του 
άρθρου 8του Ν. 2129/1993 (ΦΕΚ57Α'). 

γ) Του άρθρου 29 Ατού Ν.1558/1985, που προστέθηκε 
με το άρθρο 27του Ν. 2081/1992 και τροποποιήθηκε μετο 
άρθρο 1 παρ. 2ατου Ν. 2469/1997. 

2. Το γεγονός ότι από τις διατάξεις αυτής της απόφα¬ 
σης προκαλείται επιπλέον ετήσια δαπάνη για το έτος 
1999 και κάθε έτος, ύψους δεκαπέντε εκατομμυρίων 
(15.000.000) δραχμών για την αντιμετώπιση της οποίας 
έχει προβλεφθεί σχετική πίστωση στον προϋπολογισμό 
της Διεύθυνσης Αναδασώσεων της Περιφέρειας Αττικής 
οικονομικού έτους 1999 υπό φορέα 909-09-065 και ΚΑ 
0711. 

3. Την αριθ. 8211/8.3.1999 κοινή απόφαση του Πρωθυ¬ 
πουργού και της Υπουργού Εσωτερικών, Δημόσιας Διοί¬ 
κησης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης» (ΦΕΚ 198 Β'). 


4. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 922 Β'). 

5. Το γεγονός ότι οι διατάξεις της παρ. 4 του άρθρου 23 
του Ν. 1735/1987 εξακολουθούν να ισχύουν και μετά τους 
Ν. 2346/1995 και Ν. 2685/1999 γιατί ρυθμίζουν διαφορε¬ 
τικά, με τους νόμους αυτούς θέματα. 

6. Την επιτακτική ανάγκη για άμεση εκτέλεση εκτεταμέ¬ 
νων προγραμμάτων αναδασώσεων σε περιοχές των πε- 
ριαστικών δασών που γειτονεύουν με κατοικημένες πε¬ 
ριοχές της ζώνης τέως διοικήσεως πρωτευούσης, απο¬ 
φασίζουμε: 

1. Καθορίζουμε την αποζημίωση για τους υπαλλήλους 
της Περιφέρειας Αττικής που εργάζονται σε φυτώρια και 
ασχολούνται με φυτωριακές - αναδασωτικές εργασίες, 
που εμπίπτουν στις διατάξεις της παρ. 4 του άρθρου 23 
του Ν. 1735/1987 και για τους οποίους με απόφαση του 
Προϊσταμένου της Υπηρεσίας τους ορίζεται ως έδρα ο 
συγκεκριμένος τόπος παροχής εργασίας (μηχανήματα, 
εργοτάξια κλπ.), σύμφωνα με την παρ. 4 του άρθρου 23 
του Ν. 1735/1987, κλιμακούμενη ανάλογα με την απόστα¬ 
ση του τόπου παροχής εργασίας (έδρα των υπαλλήλων 
αυτών) από την έδρα της Υπηρεσιακής τους μονάδας ως 
εξής: 

α) για αποστάσεις μέχρι 10 χιλιόμετρα από την έδρα της 
Υπηρεσιακής τους μονάδας μέχρι τον τόπο εργασίας, θα 
χορηγείται αποζημίωση η οποία θα υπολογίζεται ανάλο¬ 
γα με την χιλιομετρική απόσταση του τόπου εργασίας 
από την Υπηρεσιακή μονάδα και αντίστροφα, με 35 δρχ. 
ανά χιλιόμετρο όταν χρησιμοποιείται για την μετακίνηση 
ιδιόκτητο επιβατικό αυτοκίνητο. Εάν η μετακίνηση του 
υπαλλήλου γίνει με μέσα μαζικής μεταφοράς (λεωφορείο 
ή τρένο ή ατμοπλοϊκός) θα καταβάλλεται το αντίτιμο του 
εισιτηρίου. 

β) Για αποστάσεις άνω των 10 χιλιομέτρων από την έδρα 
της Υπηρεσιακήςτους μονάδας μέχριτοντόπο εργασίας, 
θα χορηγείται αποζημίωση η οποία θα υπολογίζεται ανά¬ 
λογα με την χιλιομετρική απόσταση του τόπου εργασίας 
από την Υπηρεσιακή μονάδα σύμφωνα με την ανωτέρω 
περίπτωση α' καθώς και ποσό δύο χιλιάδες (2000) δρχ. για 
κάθε ημέρα εργασίας. 

2. Όταν διατίθεται από την Υπηρεσία μεταφορικό μέσο 
για την αυθημερόν μετάβαση και επιστροφή των ανωτέ¬ 
ρω υπαλλήλων από την έδρα της μονάδας στον τόπο πα¬ 
ροχής εργασίας, θα χορηγείται το ποσό των δύο χιλιάδων 
(2000) δρχ. ημερησίως για αποστάσεις άνω των 10 χιλιο¬ 
μέτρων. 

3. Οι παράγραφοι 1 και 2 εφαρμόζονται ανάλογα και για 
τους επιβλέποντες τα μηχανήματα. Οι χειριστές μηχανη¬ 
μάτων εφόσον μεταβαίνουν με το μηχάνημά τους για ερ¬ 
γασία σε απόσταση άνω των 10 χιλιομέτρων και επιστρέ¬ 
φουν με αυτό αυθημερόν, θα λαμβάνουντην αποζημίωση 
της παραγράφου 2. 

4. Γ ια τις ημέρες που δεν παρέχεται εργασία λόγω κλι¬ 
ματολογιών και εδαφολογικών συνθηκών ή βλάβης μη¬ 
χανήματος και δεν είναι δυνατή η εκτέλεση εργασίας, οι 
υπάλληλοι θα παραμένουν στην έδρα της Υπηρεσιακής 
τους μονάδας και δεν θα καταβάλλεται αποζημίωση. 

Επίσης δεν θα καταβάλλεται αποζημίωση στις περιπτώ¬ 
σεις εκείνες που δεν παρέχεται εργασία για οποιονδήπο- 
τε λόγο, ακόμη και αν η εργασία διακόπτεται ή δεν τηρεί¬ 
ται το ωράριο εργασίας με υπαιτιότητα του εργαζομένου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Σε περίπτωση που διατίθεται από την Υπηρεσία οίκημα ή 
οικίσκος κλπ., για την διαμονή των παραπάνω υπαλλήλων 
στον τόπο παροχής εργασίας, η αποζημίωση των παρα¬ 
γράφων 1 β και 2 μειώνεται στο ήμισυ. 

5. Ως προς την διαδικασία δικαιολόγησης καταβολής 
της πιο πάνω αποζημίωσης θα ισχύουν τα παρακάτω: 

α) Κυρωμένο αντίγραφο των αποφάσεων καθορισμού 
της έδρας καιτοποθέτησηςτου υπαλλήλου στοντόποερ- 
γασίας του, που έχει εκδόσει ο Διευθυντής της Υπηρε¬ 
σιακής μονάδας του υπαλλήλου. 

β) Ημερολογιακή κατάσταση εις διπλούν που θα έχει 
υπογράφει από τον δικαιούχο και θεωρηθεί από τον Προϊ¬ 
στάμενο της Υπηρεσίας, στην οποία αναφέρονται οι ημε¬ 
ρήσιες μετακινήσεις αυτών που έχουν έδρα τον τόπο ερ¬ 
γασίας του μηχανήματος κλπ. υπαλλήλων. Δηλαδή η ημε¬ 
ρομηνία μετακίνησης, ο τόπος μετάβασης, η χιλιομετρική 
απόσταση κλπ. 

Στην κατάσταση αυτή θα βεβαιώνεται από τον Προϊ¬ 
στάμενο της Υπηρεσιακής μονάδας: 

βα) Η ακρίβεια των χιλιομετρικών αποστάσεων, σύμφω¬ 
να με τους επίσημους πίνακες του Υπουργείου Μεταφο¬ 
ρών και Επικοινωνιών που θα έχει προμηθευτεί ή τις βε- 
βαιώσειςτης οικείας Δημοκοινοτικής αρχής (αριθ. 58825/ 
1569/21.5.1984 απόφαση Υπ. Οικονομικών Γ.Λ.Κ.). 

ββ) Η περίπτωση που τυχόν χρησιμοποιήθηκε από τον 
υπάλληλο ΚΥ αυτοκίνητο. 

γ. Βεβαίωση του Προϊσταμένου για τις ημέρες που ο 
υπάλληλος εργάστηκε στον τόπο παροχής εργασίας. 

δ) Απόφαση ή βεβαίωση, κατά περίπτωση, του Προϊ¬ 
σταμένου ότι ήταν απαραίτητη η παραμονή των εργαζο¬ 
μένων στον τόπο παροχής εργασίας ή ήταν αδύνατη η 
επιστροφή τους, καθώς και ότι ήταν αναγκαία η χρησιμο¬ 
ποίηση Ι.Χ.Ε. αυτοκινήτου. 

ε) Κάθε άλλο κατά περίπτωση δικαιολογητικό που κρί- 
νεται απαραίτητο από την εκκαθαρίζουσα Υπηρεσία για 
την θεμελίωση του δικαιώματος του υπαλλήλου. 

6. Η ανωτέρω αποζημίωση δίνεται για τα έξοδα στα 
οποία υποβάλλονται οι υπάλληλοι της κατηγορίας αυτής. 

Η απόφαση αυτή που ισχύει αναδρομικά από 1.1.1999 
και μέχρι την ολοκλήρωση του έργου των αναδασώσεων 
για την αποκατάσταση του φυσικού περιβάλλοντος, μετά 
τις καταστρεπτικές συνέπειες, των πυρκαγιών των τελευ¬ 
ταίων ετών και πάντως όχι πέραν των 3 (τριών) ετών συ¬ 
νολικά. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Δεκεμβρίου 1999 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

□ 

Αριθ. 2/34523/0025 (3) 

Παροχή της εγγύησης του Δημοσίου για τη χορήγηση δα¬ 
νείων προς αποκατάσταση ζημιών κτιρίων που προ- 
κλήθηκαν από το σεισμό της 8ης Φεβρουάριου 1999 
σε περιοχές του Ν. Εύβοιας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚΑ'τ. 143/95). 


2. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006 
Α'/4.10.96 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

3. Την κοινή απόφαση του Υπουργού Εθνικής Οικονο¬ 
μίας και των Υφυπουργών Οικονομικών και ΠΕ.ΧΩ.ΔΕ. 
αριθ. 617/ΤΠ 32/5.5.99, με την οποία εγκρίθηκε η χορήγη¬ 
ση δανείων με την εγγύηση του Δημοσίου για την αποκα¬ 
τάσταση των ζημιών κτιρίωνπουπροκλήθηκαν από το σει¬ 
σμό της 18ης Φεβρουάριου σε περιοχές του Νομού Εύ¬ 
βοιας. 

4. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 225/31.1.2000), 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου προς κάλυψη των ανωτέρω δα¬ 
νείων. 

5. Το αριθ. οικ. 2176/ΤΠ 32/27.5.99 έγγραφο του ΥΠΕ- 
ΧΩΔΕ σχετικά με την παροχή της εγγύησης του Δημοσί¬ 
ου προς κάλυψη των ανωτέρω δανείων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος και τις εμπορικές 
Τράπεζες, για τη χορήγηση δανείων σε πληγέντες από το 
σεισμό της 18ης Φεβρουάριου 1999 σε περιοχές του Ν. 
Εύβοιας ιδιώτες, επιχειρήσεις, εμπόρους και επαγγελμα- 
τίες (περιλαμβανομένων και των ελεύθερων επαγγελμα- 
τιών) για την αποκατάσταση των ζημιών τους, σύμφωνα 
με τους όρους και προϋποθέσεις που αναφέρονται στην 
κοινή απόφαση του Υπουργού Εθνικής Οικονομίας και 
των Υφυπουργών Οικονομικών και ΠΕ.ΧΩ.ΔΕ. αριθ. 
οικ.617/ΤΠ 32/5.5.99. 

Η εγγύηση αυτή καλύπτει κατά 100%: 

α. τα στεγαστικά δάνεια όλων των περιπτώσεων που 
αναφέρονται στο Κεφάλαιο Β' της προαναφερόμενης 
κ.υ.α. 

β. τα δάνεια σε επιχειρήσεις και επαγγελματίες, περι- 
λαμβανομένων και των ελευθέρων επαγγελματιών, προς 
αποκατάσταση ζημιών τους σε κτιριακές εγκαταστάσεις 
όπου ασκούν την οικονομική δραστηριότητα τους. 

Τα δάνεια αυτά θα χορηγούνται ανεξάρτητα από την 
ύπαρξη δυσμενών στοιχείων που δημιουργήθηκαν μετά 
το σεισμό. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη τους, να ζητήσουν από το Δημόσιο (Γ.Λ.Κ. -Δ.25- 
Δ') την εξόφληση των απαιτήσεων τους μετά από προη¬ 
γούμενη βεβαίωση τους στην αρμόδια Δημόσια Οικονο¬ 
μική Υπηρεσία (Δ.Ο.Υ.) στο λογ/σμό Νο 555 σαν έσοδο 
του λογ/σμού του Δημοσίου «Κεφάλαιον Ασφαλίσεως 
Χρηματοδοτήσεων εκ Κεφαλαίων ή εγγυήσει του Ελληνι¬ 
κού Δημοσίου» σύμφωνα με τις διατάξεις του Π.Δ/τος 
αριθ. 16/1989 (ΦΕΚ 6/5.1.1989 τ.Α') και τις οδηγίες της 
εγκυκλίου μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο τωντριών (3) μηνών 

για τον οποίο το Δημόσιο καλύπτει με την εγγύηση του 
τους τόκους υπερημερίας για κάθε καθυστερημένη δό¬ 
ση , την είσπραξη των ληξιπρόθεσμων εγγυημένων από το 
Δημόσιο δόσεων από τους πρωτοφειλέτες με την ίδια επι¬ 
μέλεια που δείχνουν και για τα δάνεια που χορηγούν χω¬ 
ρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφο τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεων τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λ.π.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήμα¬ 
τα), παρακαλούνται να υποβάλλουν στο Γ.Λ.Κ. - Δ25 - Δ' 
κάθε εξάμηνο χωρίς καθυστέρηση, συγκεντρωτική κατά¬ 
σταση στην οποία να αναφέρεται η κίνηση των ανωτέρω 
δανείων που θα χορηγηθούν από αυτές και τα Υποκατα¬ 
στήματα της, σύμφωνα με τις οδηγίες που έχουν δοθεί με 
την εγκύκλιο μαςαριθ. 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2000 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

□ 

Αριθ.Οικ. 2/10132/0025 (4) 

Συμπλήρωση της 2/86432/0025/28.12.99 απόφασης του 
Υπουργού Οικονομικών με την οποία παρασχέθηκε η 
εγγύηση του Ελληνικού Δημοσίου προς τις Τράπεζες 
για τη δανειοδότηση των σεισμόπληκτων επιχειρήσε¬ 
ων και επαγγελματιών που επλήγησαν από το σεισμό 
της7ης Σεπτεμβρίου 1999σεπεριοχέςτου Ν. Αττικής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95). 

2. Τις αριθ. οικ. 3751/ΤΠ 31/10.9.99, οικ. 3992/ΤΠ 
31/17.9.99 οικ. 4194/ΤΠ 31/24.9.99, οικ. 6181/ΤΠ 
31/24.9.99 και οικ. 6786/ΤΠ 31/16.11.99 κοινές υπουργι¬ 
κές αποφάσεις του Υπουργού Εθνικής Οικονομίας και 
των Υφυπουργών Οικονομικών και ΠΕ.ΧΩ.ΔΕ με τις οποί¬ 
ες επεκτείνεται η από 28.7.1978 Πράξη Νομοθετικού Πε¬ 


ριεχομένου όπως έχει κυρωθεί, τροποποιηθεί, συμπλη¬ 
ρωθεί και ισχύει σήμερα στα διοικητικά όρια των Δήμων 
των Νομαρχιών που αναφέρονται σ’ αυτές. 

3. Την αριθ. 39974/Β. 2040/17.11.99 απόφαση του 
Υπουργού Εθνικής Οικονομίας και Οικονομικών, με την 
οποία εγκρίθηκε η χορήγηση δανείων με την εγγύηση του 
Δημοσίου για κεφάλαια κίνησης και λοιπές πιστωτικές δι¬ 
ευκολύνσεις σε σεισμόπληκτες επιχειρήσεις και επαγ- 
γελματίες που επλήγησαν από το σεισμό της 7.9.99 σε πε¬ 
ριοχές του Ν. Αττικής. 

4. Την αριθ. 2/86432/0025/28.12.99 απόφαση μας με την 
οποία παρασχέθηκε η εγγύηση του Ελληνικού Δημοσίου 
προς τις Τράπεζες για τη δανειοδότηση των σεισμόπλη¬ 
κτων επιχειρήσεων και επαγγελματιών που επλήγησαν 
από το σεισμό της 7ης Σεπτεμβρίου 1999 σε περιοχές του 
Ν. Αττικής. 

5. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006 
Α'/4.10.96 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Συμπληρώνουμε την αριθ. 2/86432/0025/28.12.99 από¬ 
φαση μας και ορίζουμε ότι η εγγύηση του Ελληνικού Δη¬ 
μοσίου, όπως παρασχέθηκε με την απόφαση αυτή προς 
την Αγροτική Τράπεζα της Ελλάδος, τις εμπορικές Τρά¬ 
πεζες και τα λοιπά πιστωτικά ιδρύματα, ισχύει εντός των 
ορίων που ορίζονται από τις κ.υ.α. αριθ. οικ. 3751/ΤΠ 31/ 
10.9.99, οικ. 3992/ΤΠ 31/17.9.99, οικ. 4191 /ΤΠ 31/24.9.99, 
οικ. 6181/ΤΠ 31/24.9.99 και 6786/ΤΠ 31/16.11.99 

1) για τη χορήγηση δανείων σε πληγείσες από το σεισμό 
της 7ης Σεπτεμβρίου 1999 σε περιοχές του Ν. Αττικής, 
επιχειρήσεις και επαγγελματίες, 

α) προς αποκατάσταση των ζημιών τους (εκτός κτιρια- 
κών εγκαταστάσεων), μέχρι ποσού δρχ. 60.000.000.κατά 
επιχείρηση ή επαγγελματία, 

β) για κεφάλαια κίνησης μέχρι ποσού δρχ. 30.000.000 
κατά επιχείρηση ή επαγγελματία και 

2) για την κάλυψη του συνόλου των επιπλέον τόκων που 
θα προκύψουν από την αναστολή εξόφλησης των οφει¬ 
λών από δάνεια που χορηγήθηκαν μέχρι 7.9.99, 

σύμφωνα με τους όρους και προϋποθέσεις που αναφέ- 
ρονται στην απόφαση του Υπουργού Εθνικής Οικονομίας 
και Οικονομικών με αριθ. 39974/Β.2040/17.11.99 και 
εντός των ορίων που ορίζονται από τις κ.υ.α αριθ. οικ. 
3751/ΤΠ 31/10.9.99, οικ. 3992/ΤΠ 31/17.9.99 και οικ. 
4194/ΤΠ 31/24.9.99. 

Κατά τα λοιπά ισχύει η αριθ. 2/86432/0025/28.12.99 
απόφαση μας. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Δ/νση Κίνησης Κεφαλαίων Εγ¬ 
γυήσεων Δανείων και Αξιών (Γ.Λ.Κ. -Δ25-Δ'). 

Από τις διατάξεις της απόφασης αυτής δεν θα προκλη- 
θεί επιπλέον δαπάνη, σε βάρος του Κρατικού Προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 9 Φεβρουάριου 2000 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

Αριθ. 2/72830/0025/99 (5) 

Τροποποίηση και συμπλήρωση αποφάσεων παροχής της 
εγγύησης του Δημοσίου για πιστωτικές διευκολύνσεις 
για την αποκατάσταση των πληγέντων από τους σει¬ 
σμούς σε διάφορες περιοχές της Ελλάδας από το 
1993 μέχρι σήμερα. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12-7-95). 

2. Την αριθ. οικ. 351/ΤΠ 32/24-2-94 κοινή απόφαση του 
Υπουργού Εθνικής Οικονομίας και Οικονομικών, του Ανα¬ 
πληρωτή Υπουργού ΠΕ.ΧΩ.ΔΕ. και του Υφυπουργού Οι¬ 
κονομικών, με την οποία εγκρίθηκε η παροχή πιστωτικών 
διευκολύνσεων για την αποκατάσταση των ζημιών από το 
σεισμό της 26ης Μαρτίου 1993 σε περιοχή του Ν. Ηλείας. 

3. Την αριθ. 2015012/2750/0025/28-3-94 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των άνω πιστωτικών διευκολύνσεων. 

4. Την αριθ. οικ. 984/ΤΠ 32/15-6-94 κοινή απόφαση του 
Υπουργού Εθνικής Οικονομίας, του Αναπληρωτή Υπουρ¬ 
γού ΠΕ.ΧΩ.ΔΕ. και του Υπουργού Οικονομικών, με την 
οποία εγκρίθηκε η παροχή πιστωτικών διευκολύνσεων για 
την αποκατάσταση των ζημιών από το σεισμό της 14ης 
Ιουλίου 1993 σε περιοχές των Νομών Πρέβεζας και Θε¬ 
σπρωτίας. 

5. Την αριθ. 2041136/6845/0025/29-7-94 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

6. Την αριθ. οικ. 1099/ΤΠ 32/5-7-94 κοινή απόφαση των 
Υπουργών Εθνικής Οικονομίας, Οικονομικών και του Ανα¬ 
πληρωτή Υπουργού ΠΕ.ΧΩ.ΔΕ., με την οποία εγκρίθηκαν 
πιστωτικές διευκολύνσεις για την αποκατάσταση των ζη¬ 
μιών από το σεισμό της 14ης Ιουλίου 1993 σε περιοχές 
του Ν. Αχαΐας. 

7. Την αριθ. 2046776/7571/0025/29-7-94 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

8. Την αριθ. οικ. 985/ΤΠ 32/15-6-94 κοινή απόφαση των 
Υπουργών Εθνικής Οικονομίας, Οικονομικών και του Ανα¬ 
πληρωτή Υπουργού ΠΕ.ΧΩ.ΔΕ., με την οποία εγκρίθηκαν 
πιστωτικές διευκολύνσεις για την αποκατάσταση των ζη¬ 
μιών από τις πυρκαγιές της 30ής και 31ης Ιουλίου 1993 
στην επαρχία Ικαρίας του Νομού Σάμου. 

9. Την αριθ. 2039591/6551/0025/29-7-94 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

10. Την αριθ. οικ. 2033/ΤΠ 32/8-12-94 κοινή απόφαση 
των Υπουργών Εθνικής Οικονομίας, Οικονομικών και του 
Υφυπουργού ΠΕ.ΧΩ.ΔΕ., με την οποία εγκρίθηκαν πιστω¬ 
τικές διευκολύνσεις για την αποκατάσταση των ζημιών 
από τους σεισμούς του 1994 σε περιοχές του Ν. Λευκά¬ 
δας. 

11. Την αριθ. 2080057/12845/0025/1 -2-95 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 


12. Την αριθ. οικ. 1313/ΤΣΕΠ 32/21 -6-95 κοινή απόφαση 
των Υπουργών Εθνικής Οικονομίας, Οικονομικών και του 
Υφυπουργού ΠΕ.ΧΩ.ΔΕ. με την οποία εγκρίθηκαν πιστω¬ 
τικές διευκολύνσεις για την αποκατάσταση των ζημιών 
από τους σεισμούς του 1995 σε περιοχές των Ν. Γρεβε- 
νών και Κοζάνης. 

13. Την αριθ. 2040344/6250/0025/6-7-95 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

14. Την αριθ. οικ. 1619/ΤΣΕΠ 32/10-7-95 κοινή απόφαση 
των Υπουργών Εθνικής Οικονομίας, Οικονομικών και του 
Υφυπουργού ΠΕ.ΧΩ.ΔΕ., με την οποία εγκρίθηκαν πιστω¬ 
τικές διευκολύνσεις για την αποκατάσταση των ζημιών 
από το σεισμό της 1-9-94 σε περιοχές του Ν. Φλώρινας. 

15. Την αριθ. 2045329/7003/0025/4-8-95 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

16. Την αριθ. οικ. 1855/ΤΣΕΠ 32/21-7-95 κοινή απόφαση 
του Υπουργού Εθνικής Οικονομίας, Οικονομικών και 
ΠΕ.ΧΩ.ΔΕ. με την οποία εγκρίθηκαν πιστωτικές διευκο¬ 
λύνσεις για την αποκατάσταση των ζημιών από τους σει¬ 
σμούς του 1995 σε περιοχές των Ν. Αχαΐας και Φωκίδας. 

17. Την αριθ. 2034046/4342/0025/9-10-97 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

18. Την αριθ. 75/4-4-96 Πράξη του Υπουργικού Συμβου¬ 
λίου για την αποκατάσταση των ζημιών που προκλήθηκαν 
από το σεισμό της 13ης Μαΐου 1995 σε περιοχές των Νο¬ 
μών Τρικάλων, Καστοριάς, Φλώρινας, Ημαθίας και Λάρι¬ 
σας, της 15ης Ιουνίου 1995 σε περιοχές των Νομών 
Αχαΐας, Φωκίδας και Βοιωτίας, παράταση προθεσμίας 
υποβολής αιτήσεων για τα διατηρητέα ή παραδοσιακά 
κτίρια του Νομού Αχαΐας, που πλήγησαν από τους σει¬ 
σμούς του 1993 και των μεταφερομένων Κοινοτήτων 
Κρυόβρυσης, Αγ. Μαρίνας, Λάκκα και Αμπελίων Νομού 
Θεσπρωτίας που πλήγησαν από το σεισμό του 1979 και 
χορήγηση δανείων για τους κατολισθαίνοντες οικισμούς 
Παντάνασσας και Ατσιπάδων Νομού Ρεθύμνης. 

19. Την αριθ. 2054525/7546/0025/20-12-96 απόφαση 
του Υπουργού Οικονομικών, με την οποία παρασχέθηκε η 
εγγύηση του Δημοσίου προς τις Τράπεζες για την παρο¬ 
χή των ανωτέρω πιστωτικών διευκολύνσεων. 

20. Την αριθ. 4058/ΤΠ 32/10-9-96 κοινή απόφαση των 
Υφυπουργών Εθνικής Οικονομίας και ΠΕ.ΧΩ.ΔΕ., με την 
οποία εγκρίθηκε η παροχή πιστωτικών διευκολύνσεων για 
την αποκατάσταση των ζημιών από το σεισμό της 26ης 
Ιουλίου 1996 στην επαρχία Κόνιτσας του Ν. Ιωαννίνων και 
της Κοινότητας Δουμενών Ν. Αχαΐας. 

21. Την αριθ. 2061442/8669/0025/29-10-96 απόφαση 
του Υπουργού Οικονομικών με την οποία παρασχέθηκε η 
εγγύηση του Δημοσίου προς τις Τ ράπεζες για την παρο¬ 
χή των ανωτέρω πιστωτικών διευκολύνσεων. 

22. Την αριθ. 223/ΤΠ 32/26-1-98 κοινή απόφαση των 
Υπουργών Εθνικής Οικονομίας, Οικονομικών και 
ΠΕ.ΧΩ.ΔΕ., με την οποία εγκρίθηκε η παροχή πιστωτικώνδι- 
ευ κολύ νσεων για την αποκατάσταση των ζημιών από το σει¬ 
σμό της 27ης Αυγούστου 1997 σε κτίρια του Δήμου Μαν- 
δρακίου της νήσου Νισύρουτου Νομού Δωδεκανήσου. 

23. Την αριθ. 2010500/1490/0025/22-7-98 απόφαση του 
Υπουργού Οικονομικών με την οποία παρασχέθηκε η εγ- 

γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

24. Την αριθ. οικ. 306/ΤΠ 32/30-1-98 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.ΔΕ., με την οποία εγκρίθηκε η πα¬ 
ροχή πιστωτικών διευκολύνσεων για την αποκατάσταση 
των ζημιών από τους σεισμούς της 13ης Οκτωβρίου 1997 
σε περιοχές του Νομού Μεσσηνίας και της 18ης Νοεμ¬ 
βρίου 1997 σε περιοχές των Νομών Μεσσηνίας, Ηλείας 
και Ζακύνθου. 

25. Την αριθ. 2010450/1551/0025/1-6-98 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

26. Την αριθ. οικ. 617/ΤΠ 32/5-5-99 κοινή απόφαση του 
Υπουργού Εθνικής Οικονομίας και των Υφυπουργών Οι- 
κονομικών και ΠΕ,ΧΩ.ΔΕ., με την οποία εγκρίθηκαν πιστω¬ 
τικές διευκολύνσεις για την αποκατάσταση των ζημιών 
από το σεισμό της 8/2/99 σε περιοχές του Ν. Εύβοιας. 

27. Την απόφαση της Διυπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 226/31-1-2000), 
με την οποία παρασχέθηκε η σύμφωνη γνώμη της στον 
Υπουργό των Οικονομικών για τη χορήγηση της εγγύη¬ 
σης του Ελληνικού Δημοσίου προς κάλυψη των οφειλών 
που θα προκύψουν από την ανωτέρω τροποποίηση. 

28. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006 Α/4-10-96 
«Ανάθεση αρμοδιοτήτωντου Υπουργού Οικονομικών στους 
Υφυπουργούς Οικονομικών», αποφασίζουμε: 

Τροποποιούμε τις αριθ. 2015012/2750/0025/28-3-94, 
2041136/6845/0025/29-7-94, 2046776/7571/0025/29-7-94, 
2039591/6551/0025/29-7-94,2080057/12845/0025/1-2-95, 
2040344/6250/0025/6-7-95, 2045329/7003/0025/4-8-95, 
2034046/4342/0025/9-10-97, 2054525/7546/0025/20-12- 
96, 2061442/8669/0025/29-10-96, 2010500/1490/0025/22- 
7-98 και 2010450/1551/0025/1-6-98 αποφάσεις μας με τις 
οποίες παρασχέθηκε η εγγύηση του Ελληνικού Δημοσίου, 
προς την Αγροτική Τράπεζα της Ελλάδος, το Ταμείο Πα¬ 
ρακαταθηκών και Δανείων και τις εμπορικές Τράπεζες για 
τη χορήγηση δανείων προς αποκατάσταση ζημιών από σει¬ 
σμούς σε διάφορες περιοχές της Ελλάδας από το 1993 μέ¬ 
χρι σήμερα και ορίζουμε ότι η εγγύηση του Ελληνικού Δη¬ 
μοσίου, όπως παρασχέθηκε με τις αποφάσεις αυτές, όπως 
ισχύουν σήμερα, ισχύει και για τα οριζόμενα στην αριθ. οικ. 
4680/ΤΠ 32/7-10-99 κ.υ.α. 

Κατάτα λοιπά ισχύουν οιπροαναφερόμενες αποφάσεις 
εγγύησης όπως έχουν συμπληρωθεί και τροποποιηθεί με¬ 
ταγενέστερα. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δ/νση Κίνησης Κεφαλαίων, 
Εγγυήσεων, Δανείων και Αξιών του Γενικού Λογιστηρίου 
του Κράτους (Γ.Λ.Κ. -Δ.25-Δ'). 

Από τις διατάξεις της απόφασης αυτής δενπροκαλείται 
επιπλέον δαπάνη, σε βάρος του Κρατικού Προϋπολογι¬ 
σμού. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2000 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. 190013 (6) 

Συγκρότηση Επιτροπής για τη χορήγηση Κάρτας Παρα¬ 
μονής περιωρισμένης χρονικής διάρκειας σε αλλοδα¬ 
πούς (Π.Δ. 359/97) (Κέντρου Αλλοδαπών Θεσ/νίκης). 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 18 του Ν. 2224/94 «Ρύθμιση θεμάτων ερ¬ 
γασίας, συνδικαλιστικών δικαιωμάτων, υγιεινής και 
ασφάλειας των εργαζομένων» (ΦΕΚ 112/Α/ 6-7-1994). 

δ) Του άρθρου 2του Π.Δ/τος 359/97 (ΦΕΚ240/Α/28-11- 
97) που αφορά τις προϋποθέσεις χορήγησης της Κάρτας 
Παραμονής περιορισμένης χρονικής διάρκειας σε αλλο¬ 
δαπούς όπως τροποποιήθηκε και ισχύει με το άρθρο 20 
του Ν. 2736/99 (ΦΕΚ172/Α). 

ε) Του άρθρου 19 του Ν. 1599/86. 

2. Το αριθ.64/31.1.2000 έγγραφο του Πρωτοδικείου Νο¬ 
μού Θεσ/νίκης. 

3. Το αριθ. 4000/1/33 144/14.1.2000 έγγραφο της 
Δ/νσης Ασφαλείας Θεσ/νίκης. 

4. Τα αριθ. Β125769/1.12.99 και Β1 27806/20.12.99 έγ¬ 
γραφα της Διοίκησης του ΟΑΕΔ. 

5. Το 90/72/13.1.2000 έγγραφο της Δ/νσης Προσ/κού 
του Υπουργείου μας. 

Το αριθ. 1058/7.1.2000 έγγραφο της ΓΣΕΕ. 

Το αριθ. 49/18.1.2000 έγγραφο της ΠΑΣΕΓΕΣ. 

Το αριθ. 2/4.1.2000 έγγραφο της Ομοσπονδίας 
Επαγ/τιών Εμπόρων Θεσ/νίκης. 

Την αριθ. 2039710/4570/0022/30.6.98 Κ.Υ.Α. «Καθορι¬ 
σμός αμοιβήςτων μελώντων Επιτροπώντου Ο.Α.Ε.Δ., για 
τη χορήγηση Κάρτας Παραμονής περιωρισμένης χρονι¬ 
κής διάρκειας σε αλλοδαπούς, των άρθρων 2 και 5 του 
Π.Δ. 359/97», αποφασίζουμε: 

1. Συγκροτούμε την Επιτροπή για την εξέταση των δι- 
καιολογητικών των αλλοδαπών για τη χορήγηση σ’ αυ¬ 
τούς της Κάρτας Παραμονής περιωρισμένης χρονικής 
διάρκειας Νομού Θεσ/νίκης ως εξής: (Επιτροπή Κέντρου 
Αλλοδαπών) 

1. Σακελλαρίου Θεοδώρα Πρωτόδικη, ως Πρόεδρο, 
αναπληρούμενη απάτην Κουκουδέα Μαρία. 

2. Νάκα Ολυμπία εκπρόσωπο της Κοινωνικής Επιθ/σης, 
αναπληρούμενη απάτηνΖαχαροπούλου Ελένη. 

3. Αργυρίου Χρήστο εκπρόσωπο της Αστυνομικής Διεύ¬ 
θυνσης, αναπληρούμενο από τον Ζησιμόπουλο Νικόλαο. 

4. Κουτλή Νικόλαο εκπρόσωπο του Εργατικού Κέντρου 
Θεσ/νίκης αναπληρούμενο από τον από τον Σαμπάνη Δη- 
μήτριο. 

5. Πετρίδη Ιωάννη εκπρόσωπο της ΠΑΣΕΓΕΣ, αναπλη¬ 
ρούμενο από τον Σιαλιάκη Σπύρο. 

6. Καλοχριστιανάκη Γεώργιο εκπρόσωπο της Ομο- 
σπονδ. Επαγγ/τιών Εμπόρων Ν. Θεσ/νίκης (εργοδοτικής 
οργάνωσης) αναπληρούμενο από τον Κοντογιώργο 
Κων/νο. 

2. Εισηγητής ορίζεται ο Προϊστάμενος της παρακάτω 
Υπηρεσίας του ΟΑΕΔ της Νομαρχίας Θεσ/νίκης αναπλη- 
ρούμενος/η από τον νόμιμο αναπληρωτή του/της ως εξής: 

Κέντρο Αλλοδαπών ο/η Παπαδοπούλου Σοφία. 

3. Γραμματέας ορίζεται η Μαργαρίτη Αντωνία με ανα¬ 
πληρωτή την Χαρίτου Δέσποινα. 

4. Η μηνιαία αποζημίωση ορίζεται ως εξής: 

α) Ο Πρόεδρος 80.000 δρχ. 

β) Τα μέλη 60.000 δρχ. έκαστος. 

γ) Ο Εισηγητής και ο Γ ραμματέας 60.000 δρχ. έκαστος. 

Η παραπάνω αποζημίωση καταβάλλεται για τέσσερες 
(4) τουλάχιστον συνεδριάσεις κατά μήνα. 

5. Τυχόν πραγματοποίηση περισσοτέρων συνεδριάσε¬ 
ων δεν δημιουργεί αξίωση για πρόσθετη αποζημίωση. Σε 
περίπτωση που πραγματοποιούνται λιγότερες συνεδριά¬ 
σεις από τον καθορισμένο αριθμό η μηνιαία αποζημίωση 
θα μειώνεται αναλόγως. Επίσης ανάλογη μείωση θα γίνε¬ 
ται σε περίπτωση που μέλος μετέχει σε λιγότερες συνε¬ 
δριάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

□ 

Αριθ. 240 (7) 

Καθιέρωση υπερωριακής εργασίας κατά τις Κυριακές και 
εξαιρέσιμες ημέρες εργασίας κατά τις νυκτερινές 
ώρες εργασιών, Κυριακών και εξαιρέσιμων για το προ¬ 
σωπικό Ν.Α. 

Ο ΝΟΜΑΡΧΗΣ ΚΑΡΔΙΤΣΑΣ 

1. Τις διατάξειςτου Π. Δ/τος 30/96 κώδικα Νομαρχιακής 
Αυτ/σης. 

2. Τις διατάξεις του άρθρου 25 παράγρ. 7 Ν. 2738/99 
σύμφωνα με τις οποίες η διαπίστωση της ανάγκης για 


υπερωριακή απασχόληση και καθιέρωση εργασίας με 
αμοιβή για την εφαρμογή των παράγρ. 1 και2του άρθρου 
18 Ν. 2470/97 όπως αντικαταστάθηκε με το άρθρο 15 Ν. 
2592/98 για το προσωπικό που υπηρετεί στις Νομαρχια¬ 
κές Αυτ/σεις γίνεται με απόφαση του Νομάρχη. 

3. Τις έκτακτες υπηρεσιακές ανάγκες (χιονοπτώσεις, 
πλημμύρες), καθώς και τις καθημερινές υπηρεσιακές 
ανάγκες (παρακολούθηση έργου, συμμετοχή σε συνε¬ 
δριάσεις, συμβούλια, επιτροπές που παρουσιάζονται κα¬ 
τά την άσκηση των καθηκόντων μας πέραν του ωραρίου 
εργασίας) για την αντιμετώπιση των οποίων απαιτείται η 
μετακίνησή μας με υπηρεσιακό αυτοκίνητο και με οδηγό 
υπάλληλο της Ν.Α., αποφασίζουμε: 

Εγκρίνουμε την καθιέρωση υπερωριακής εργασίας κα¬ 
τά τις Κυριακές και εξαιρέσιμες ημέρες, εργασίας κατά 
τις νυκτερινές ώρες των εργασιών Κυριακών και εξαιρέ¬ 
σιμων, στον οδηγό του Νομάρχη ως εξής: 

1. Οδηγός Νομάρχη - Υπάλληλος κλάδου ΔΕ οδηγών 
αυτοκινήτων. 

2. Χρονικό διάστημα 1.1 .-2000 έως 30.6.2000. 

3. Ώρες υπερωριακής εργασίας, εργασίας νυκτερινής 
και εργασίας Κυριακών και εξαιρέσιμων. 

Σαράντα (40) ώρες κατά μήνα. 

4. Ύπαρξη πίστωσης στον προϋπολογισμό Ν.Α. ΚΑΕ 
0511-ΚΑΕ 0512. 

5. Η δαπάνη του α' εξαμήνου δεν θα πρέπει να υπερβαί¬ 
νει το 45% της εγγεγραμμένης στο προηγούμενο πίστω¬ 
σης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 21 Ιανουάριου 2000 
Ο Νομάρχης 

ΒΑΣΙΛΗΣ ΑΝΑΓΝΩΣΤΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































